Last saved by: dagmara

61-Cýрат Ассафф /Мог1а/
/Мадийнатахь доьссина , 14 аят ду/
Аллах1ан ц1арца дόзадόцуш шортá а , дáимнá а болу къинхéтаман Дá волу

1.Аллах1 ц1анво /хеставо/ стиглашкахь а , лаьттахь а мел долчо . Иза сийлахь , хьéкъалла долуш ву . 
2.Х1ай шаьш /Дéлах/ тешнарш ! Стенна дуьйцу /хоьтту/ аш шаьш /кхόчуш/ ца дийриг ?! 
3.Аллах1ана цадезадаларехь доккха хилла , шаьш ца дийриг аш дийцар . 
4.Баккъаллá а Аллах1ана /дукха/ бéза , Шен нéкъахь /дин айдеш/ шаьш могг1ара д1ах1иттина т1ом бийраш , баккъаллá а шаьш болуш санна вовшех х1оьттина /латийна/ г1ишло . 
5.Мýсáс шен къόмé элира : « Х1ай /сан/ къáм ! Сýна халахéтар х1унда до аш , бакъ долуш шуна хуъуш ма ду , баккъаллá а со - шуна ваийтина Аллах1ан элча хилар ?! » . Ткъа уьш /бакъόнах/ д1ахьаьвзинчу /датевжинчу/ хéна , Аллах1а цéран дегнаш д1ахьовзийра /нийсачу новкъах/ . Аллаха1а ца нисдо пéсакх къам /нáх/ . 
6.Маръяман к1анта 1úсáс /шен къόмé/ элира : « Х1ай Исрáилан к1ентий /бéраш/ ! Баккъаллá а со шуна ваийтина элча ву , соьл хьалха /деанчу/ Товрáтах дерг бакъдеш а , соьл т1аьхьа вόг1ун волу , шен ц1е Ахьмад /Мухьаммад/ йолу , элчанца кхаъ боккхуш а » . Ткъа иза /Мухьаммад/ цаьрна билгалόнашца веача , цáра элира : « Х1ара билггала /долу/ бозбуанчалла ду » . 
7.Мила ву ткъа - шá Ислáмé кхойкхуш волушшехь - Аллах1ана т1ехь харцό кхоьллинчул а сов /т1ех/ зуламé  верг ?! Аллах1а ца нисдо зуламé /долу/ къáм /нáх/ . 
8.Цáрна лаьа , шайн /харц луьйчу/ батошца /меттанашца/ Аллах1ан серло д1айайъа . /амма/ Аллах1а кхόчуш /тόла/ йийра йолуш ву Шен /динан/ серло , керстанашна /и/ цадéзахь а . 
9.Иза ву , Шá Шен элча ваийтинарг нийсонцá а , бакъ динцá а , и /дин/ тόлорхьама /айдархьама/ массό а /харц/ дин т1ехь , /Дáлла/ дéкъахой бечáрна /и/ цадéзахь а . 
10.Х1ай шаьш /Дéлах/ тешнарш ! Ас шу т1енисдай , лазόчу 1áзапах шу хьалха дόхучу совдéгарна ?! 
11.Аллах1ах а , Цуьнан элчанах а тоьшуш , шайн бáхамашцá а , шайн дог1машцá /синошцá/ а Аллах1ан новкъахь /джих1ад деш/ къахьоьгуш /хила/ . И шуна тоьлуш /г1όли/ дерг ду , шу /и/ хууш /цуьнах кхéташ/ делахь . 
12./аш и дахь/ Цό шуна гечдийр ду шун къиношна , шу дохуьйтур ду шайна к1елахула тáтόлаш лéлачу /ялсаманин/ бόшмашкá а , /шайна чохь/ 1ар-дáхар гуттар а долчу ялсаманара хазчу х1усамашкá а . И боккха тόлам бу .
13.Кхин а /зовкх лур ду/ , шуна шá /дукха/ дéзаш долу , Аллах1éра тόлам /г1ό/ а , кеста /Макка-шахьар маьрша йаьккхина/ схьаеллар а . Ахь бáккха муъма-нáхé /тόламца/ хаза кхаъ ! 
14.Х1ай шаьш /Дéлах/ тешнарш ! Шу хила Аллах1ан г1оьнчаш , Маръяман к1анта 1ийсас ма-áллара шен нáкъосташка/ : «Муьлш бу , Аллах1ана т1е /боьдучу новкъахь/ сан г1оьнчаш ? » . /цуьнан/ Нáкъосташа элира : « Тхо ду-кх Аллах1ан /новкъахь хьан/ г1оьнчаш » . Т1аккха Исрáаилан к1ентех цхьана тόба /Дéлах/ тийшира , /важа/ тόба ца тийшира . Óха айъира шаьш /Дéлах/ тешнарш цéран мостаг1на т1ехь , т1аккха уьш /муъма-нах/ хилира /цáрна т1ехь/ тоьлларш .

23.04.2010